text stringlengths 0 17.2k |
|---|
abantu nabo bele baleiwila fye cimbwi palya pene bamulashile pa matako lilya afundumene asha anyela amafi kumo na mafumo |
te wa kuceba na kunuma iyo ine e miile |
uko cimbwi aile aishiba ukuti abancita fino bantu te fintu fimbi iyo kanshi balya bantu bakali nakulabatiina |
umone ine ntila nine nakwatisha amaka ukucila abantu lelo kanshi e bancita umusango uno awe kanshi te bakutwalako masange |
apa pene e pafuma no mwenso wa kutiina abantu nelyo kaice kuti kamutiinya afulumuka ulwinelwine asha anya na mafi |
inama nkali shonse isha mu mpanga ishalecindika cimbwi ku mulandu wa bukali bwakwe nomba shamona ukuti cimbwi aleka ukwikata inama |
umone kale baleendela fye pame na bankalamo nomba shamona ukuti awe aleka ukwendela pamo alebakonka fye panuma |
kuti nga bankalamo baikata inama wena aya mu kukokota fye amafupa cilya bafumapo |
nomba shonse nasho shamusuula |
pali kantunse kapela |
ici cilamoneka na kuli fwe bantu |
umuntu uwali umukankala atemwa ali ni kapekape nomba nga inshiku shamwinamina ubukankala bwakwe bwapwa |
abanankwe bonse aleenda nabo kuti bamusalangana no kumusuula bamusuula |
ico ing'uni yapatila inshimu |
kale imyaka ishishibantu ing'uni yali ni cibusa wa nshimu batemwanene nganshi baleyangalila pamo no kwafwana |
nga ifintu twaishiba cila mwaka ifyani nga fyauma abantu balaposa umulilo wa kubuutisha impanga pakuti mu mpanga muwame |
bushiku bumo ing'uni yalikele mu cisansala caiko ileliisha utwana |
kuti yati iloleshe ku kabanga yamona intumba ya mulilo ukalamba nganshi |
awe yalalanguluka aiti yangu ne mulanda abana bandi balaisapya ku mulilo uyu abalwani baoca kanshi nalacita shani |
yaima ukuyaipusha amakanga inkwale iminomba ne fyuni fyonse ifikalamba ukuti fise fipusushcko abana baiko |
awe fyonse fyakaana afiti kabili na ifwe bene tuli no kupususha abana besu ni bukalulu inoma pa yakwe |
ing'uni amano yapela |
umo yali iletontonkanya yasuka yaibukisha bacibusa baiko banshimu awe bwangubwangu eko yabutukila ukuyafisha umulandu |
banshimu bati bomfwe umulandu abati ala mwana wesu bushe ico eco ulecushiwa no kucushiwa shi natuleya fye |
awe apo pene baima bonse balungama no kwali icisansala ca ng'uni |
ng'uni umwine alakakula ne cisansala uko akakile inshimu shaya nashisenda |
inshimu shapita mu mulu umutali sana ng'uni nayo ilekonka na panuma |
inshimu shishicisha fye intumba ya mulilo shayaikala na ku muti umbi mu mupya ng'uni alsakakila ne cisansala ku muti wine uyo |
awe bamwana guni bapusuka |
baguni na banshimu baikele ifyo fine baleumfwana |
ng'uni aleti nga amona banshimu balefwaya ukukukila kumbi e walebafwaila ulupako |
kabili alebalengwila no muluba ne fintu fimbi ifyakusangula ubuci |
ala mukwai kuti umo inshiku shilepita uluseba lumbi lwafika abantu nabo tabaleka koca muliio mu mpanga |
awe bautumbika uwakuti uleciluka amabaka ayeneyene ayakuti umuti nelyo ulepe shani waciluka fye umuka umo na mabula nayekatila |
kuti ng'uni naikalisha amona kwaletwa ati na lelo mwandi lwanya kamangilile mulamba talatulwila |
alungama na kuli bacibusa wakwe nabo te bakaani baima fye bwangubwangu |
pa muku uyu mu cisansala cakwa ng'uni mwali amani te bana iyo |
banshimu bashifika fye becita nga filya fine bacitile umwaka wapwile |
basenda icisansala no kucilusha umulilo bayafisha na kumuti umbi mu mupya |
ng'uni akaka ne cisansala nga mulya mwine acitile |
ku ceshamo lilyaline alekaka icisansala ilini limo lyasolomoka lyailanga na panshi na mpa lyatobeka no kutobeka |
inshimu shicimona umusungwisha wa lini uko wakashika panshi ngo muluba shayapo kuti ukwnunshapo shaumfwa icena icisuma sana |
awe shaibubapo shapwila tonse utufumine mu lini |
ico ilini lyawamisha awe nomba shati fye natuponye na yalya yene yali mu cisansala |
umunabo juni ati atileko mwe banandi nga kansi ni shani mwala |
yaba te mu kanwa nkokwele bamubasamo no lubola ulwinelwine iyo ine e mifulumukile |
amani yonse yatobaika inshimu shapwila fye yonse luni pa kubwela uko aciba abutukile asanga fye ifipaapa fyekafyeka e filemulolesha |
te pa kufulwa kwena icakucita cabula alamanamana fye |
nomba na imwe kuti mwatunganya ifyo cali ng'uni alungama pa mutanda apo amwene umuntu |
amusanga alamweba ati we muntunse umfwa umulandu nalakutuula |
umuntunse ati ale mune guni kanshi cinshi cilekucusha uleke nkwafweko |
ng'uni ine umutima naukalipa sana kabili uletona umulopa |
twayambana icibusa na banandi banshimu kale balencita bwina lelo pa bushiku bwa lelo bancita icabipa sana |
bantobawila amani no kupwila bapwila fye yonse |
e calenga naisa kuli iwe ukuti umpandeko amano |
umuntunse oh bushe efyo cili |
cisuma sana kabili wacita bwino pa kubutukila kuli ine |
umfwa amano nalakupanda |
iwe apo upupuka kabili walishiba napo inshimu shikala pe e calenga kanshi iwe uleshilengula nga washimona apo shili waisanjita |
ine nakulashipanda no kubuulako ubuci |
na iwe walishiba ifyo ine natemwa ubuci |
nga napanda na iwe nakulakushilako apo naliila na iwe waisalyapo |
ng'uni ati we muntunse wasosa amano ayasuma nganshi cinecine mwe bantu mwaba na mano |
ukufuma ubushiku bwa lelo nakulabetilila banshimu tabakamone pakwikala |
apo bandilile amani yandi na ine nakulalya abana bashiko e pa kulinganya pali ifi bancita |
na kuba lino line nalafuma pano nalayashimona palya pene shaba nga tashikukilepo nalaisakweba |
umuntunse eya mwandi tata wakulampususha ku cipowe e calenga ukufuma ubushiku bwa lelo waba uli cibusa wandi |
ine nshakakucushe nelyo limo na bana bandi abakalafyalwa tabakakucushe nangu panono |
naendi tulamona na muno nshiku inuni yabikapo fye ukwitilila inshimu |
umuntu nao tacusha yuni iyo |
ni apa pene pafumine uyu mulandu |
pali kantunse kapela |
ulkwambana bucibusa no muntu mubi bucibusa tabutwalilila |
kabili uwa lufyengo ku babiye umuya inshiku lukamwalukila nio |
amatukuto ya fyula |
ilyo lesa mukulu apwile ukubumba ifintu fyonse afisontelele no kwakwikala |
abulile ifyula nafyo afisontelela ku lulamba lwa bemba ukuti eko fileikala |
awe ifyula fyatemwa nshitemwa |
bushiku bumo ifyula fyamona uko abalondo ba kusakila isabi baisa ku mumana na masumbe yabo |
awe fyonse fyalabatongomesha fyalamona ifyo balecita |
abalondo babula amasumbu yabo babika mu mato bayamba no kuya pali bemba |
pali bemba palya abalondo batendeka ukuteya amasumbu yabo |
cilya bapwa ukuteya bapita mumbali bayakumanina kuntanshi balasokwela ne sabi ku masumbu |
isabi lyaikatwa ilingi |
abalondo balalifumya mu masumbu baleliposa mu mato |
ifyula fyena filemonako fye fili fye tondolo |
lilya abalondo bapwa ukwipaya isabi baisalifumisha ku lwamba iwa mumana lyali ilingi nganshi |
abalondo babuula amasumbu yamo bayasha mu mumana ayateyelwa limo yambi eyo basha bayanika ku mulundu |
babuula isabi batunga ku mitungo balaya na ku mushi |
lilya abalondo baya ku mushi ifyula fyayalongana apo banike amasumbu fyalatamba |
awe fyasunguka nganshi pa kumona ubushishi bwacepa filya emo baleipaila isabi lyafula filya kabili ilikalamba |
ubushiku bwine ubo nafyo fyaumfwana afiti bane na ifwe natupange amasumbu ya kwipailamo isabi |
fyonse fyasuminishanya |
apo pene fyatendeka no kutukuta |
fyayatantika pa mumana ubushishi ubwatelela |
filebikamo no tuntu utwafita ukupashanya ififundo filya fimwene mu masumbu |
fyapanga mwe pa mumana fyabapo fyntangalintangali |
ico ubushiku bwaila afiti bane tukasokola isabi ulucelo pantu nomba bwaila |
napo pene fyasuminishanya |
buleca ulucelo fyamona abalondo baisa ku kulengula amasumbu bashile pa mumana |
Subsets and Splits
No community queries yet
The top public SQL queries from the community will appear here once available.